open-index/open-wikipedia-markdown huggingface dataset:
Rick Green

**Richard Douglas Green** (s. 20. helmikuuta 1956 Belleville, Ontario, Kanada) on jääkiekkojoukkue Montreal Canadiensin entinen apuvalmentaja ja entinen jääkiekkoilija.

Green varattiin kaikista ensimmäisenä Washington Capitalsiin vuoden 1976 NHL-amatöörivarauksessa. Quebec Nordiques varasi hänet WHA-liigaan myös vuonna 1976 ensikierroksella, kymmenentenä. Hän voitti OHA 1976 Max Kaminsky Trophy -palkinnon liigan toimitusjohtajien äänestyksessä puolustajana. Hän on pelannut OHA:n London Knightsissa, sekä NHL:ssä seuroinaan Washington Capitals, Montreal Canadiens, Detroit Red Wings ja  New York Islanders. Apuvalmentaja hän on ollut New York Islandersissa, Los Angeles Kingsissä ja Montreal Canadiensissa. Stanley Cupin hän voitti Montrealin kanssa 1986.

## Saavutuksia
* vuonna 1987 Rendez-vous '87 -turnauksessa Neuvostoliittoa vastaan NHL-tähtijoukkueessa
Miehuutta, rohkeutta ja karskeita miehiä

**Miehuutta, rohkeutta ja karskeita miehiä** () on vuonna 1922 valmistunut yhdysvaltalainen mykkäelokuva, jonka ohjasi Fred C. Newmeyer. Alun perin elokuva oli tarkoitettu lyhytelokuvaksi, mutta kuvausten edetessä materiaalia oli tarpeeksi pitkäksi elokuvaksi. Elokuva menestyi hyvin ja menestyksen myötä Harold Lloyd ei enää palannut lyhyiden komediaelokuvien pariin.

## Juoni

Elokuvan tapahtumat sijoittuvat pieneen Blossoms Bend -nimiseen kaupunkiin, jossa elämä kulkee verkkaiseen tahtiin. Lloydin esittämä neuroottisen pelokas poika on ihastunut naapurissa asuvaan tyttöön, mutta kilpakosija asettuu pojan onnen tielle. Pojan isoäiti säälii poikaa ja antaa hänelle onnenamuletin rohkaistakseen poikaa. Amuletti näyttää tehoavan ja poika onnistuu nappaamaan rikollisen ja karkottamaan naapurin tytön ympärillä hääräävän kilpakosijan.

## Näyttelijät

## Lähteet
*Mykkäelokuvasivusto
Gallus

**Gallus** voi tarkoittaa:
* kanojen suku (*Gallus*)
* galli latinaksi
* Gallus, käytöstä poistunut tähdistö
* henkilöitä:
** Gallus, irlantilainen munkki, Sankt Gallenin kaupungin "perustaja"
** Gaius Asinius Gallus, roomalainen vuoden 8 eaa. konsuli
** Gaius Cestius Gallus, roomalainen konsuli ja Syyrian legaatti
** Gaius Sulpicius Gallus, roomalainen kenraali, valtiomies ja oraattori
** Jacobus Gallus (1550-1591), slovenialais-itävaltalainen säveltäjä
** Lucius Anicius Gallus, roomalainen sotilas, poliitikko ja preetori
** Trebonianus Gallus, Rooman keisari vuosina 251-253
Stupido Groove

**Stupido Groove** on suomalaisen Miljoonasade-yhtyeen 11. studioalbumi. Se julkaistiin 19. tammikuuta 1998. Levyllä on kuultavissa runsaasti vaikutteita konemusiikista.

## Kappaleet
#  (säv. Olli Heikkinen)
#  (säv. Olli Heikkinen)
#  (säv. Matti Nurro)
#  (säv. Matti Nurro)
#  (säv. Matti Nurro)
#  (säv. Olli Heikkinen)
#  (säv. Ari Laaksonen)
#  (säv. Olli Heikkinen)
#  (säv. Olli Heikkinen)
#  (säv. Matti Nurro)
#  (säv. Matti Nurro)
#  (säv. Heikki Salo)

* "Sulka" omistettu Hannelelle
* Sanoitukset: Heikki Salo
* Sovitukset: Miljoonasade & Pekka Witikka

## Tekijät

### Vierailijat
* "Kundilla seisoo" / taustalaulu: Ona Kamu ja Anna-Mari Kähärä
* Puhaltimet: Kallio Horns; 
* Heikki Keskinen 
* Matti Lappalainen
* Markku Renko
* Marko Vasama
* Axel F.
* Puhallinsovitus: Heikki Keskinen
* "Sirkusperheen Meeri" / äänet: Juhani Leipä Syrjälä, Pera Pirkola
* "Goodbye Shoes" / puhaltimet: Janne Murto

* Tuotanto: Pekka Witikka
* Projektipäällikkö: Timo Lindström
* Äänitys ja miksaus: Pekka Witikka / Hot House Studios
* Masterointi: Pauli Saastamoinen / Finnvox
* Kuvat: Rascar
* Kuvausjärjestelyt: Saara Vainikka
* Kansi: LemonWorks

## Aiheesta muualla
* Stupido Groove Discogsissa
Kouvolan kaupunginkirjasto

**Kouvolan kaupunginkirjasto** on Kouvolassa toimiva yleinen kirjasto. Kouvolan kaupunginkirjastoon kuuluu pääkirjaston lisäksi kahdeksan toimipistettä ja yksi kirjastoauto. Kirjasto kuuluu Kymenlaakson kirjastojen muodostamaan Kyyti-kirjastokimppaan.

Kaupunginkirjaston kokoelmiin kuului vuonna 2018 noin 519&nbsp;000 nidettä. Lainauksia tehtiin noin 1&nbsp;387&nbsp;000 ja fyysisiä käyntejä noin 702&nbsp;000.

Kouvolan pääkirjasto sijaitsee aivan Kouvolan keskustassa. Kirjastorakennus valmistui vuonna 1971, ja sen on suunnitellut arkkitehti Juhani Kivikoski.

Kouvolan kaupunginkirjasto järjestää joka kesäisin Kouvolan Teatterissa suuren kirjallisuustapahtuman Kouvolan Dekkaripäivät.

## Toimipisteet

Kouvolan kaupunginkirjastoon kuuluu pääkirjaston lisäksi kahdeksan lähikirjastoa ja kirjastoauto ”Tesaurus”.

* Elimäen kirjasto
* Haanojan kirjasto
* Inkeroisten kirjasto
* Jaalan kirjasto
* Korian kirjasto
* Kouvolan pääkirjasto
* Kuusankosken kirjasto
* Myllykosken kirjasto
* Valkealan kirjasto

Keväällä 2012 lakkautettiin Pilkanmaan, Utin ja Kääpälän kirjastot. Huhdasjärven lainausasema oli suljettu jo edellisenä vuonna. Keväällä 2014 lakkautettiin Lehdokin kirjasto Lehtomäessä ja Voikkaan kirjasto vuoden 2014 lopussa.

## Lähteet

## Aiheesta muualla
*Kouvolan kaupunginkirjasto
*KYYTI-kirjastot
Siskon luo San Diegoon

**Siskon luo San Diegoon** on Miljoonasateen 12. studioalbumi, joka julkaistiin 21. helmikuuta 2000. Se nousi Suomen virallisen listan sijalle 24.

## Kappaleet
Kaikki kappaleet sanoittanut Heikki Salo sekä sovittanut Miljoonasade ja Janne Louhivuori.

#  (säv. Olli Heikkinen)
#  (säv. Heikki Salo)
#  (säv. Heikkinen)
#  (säv. Matti Nurro)
#  (säv. Heikkinen)
#  (säv. Heikkinen)
#  (säv. Heikkinen)
#  (säv. Ari Laaksonen)
#  (säv. Heikkinen)
#  (säv. Nurro)
#  (säv. Nurro)
#  (säv. Nurro)

## Kokoonpano
* Heikki Salo – laulu
* Matti Nurro – kitarat
* Ari Laaksonen – basso, kontrabasso
* Jarmo Hovi – rummut, percussiot, cajon
* Olli Heikkinen – akustinen kitara, kosketinsoittimet

### Tuotanto
* Janne Louhivuori – tuottaja
* Dan Tigerstedt – miksaaja (joulukuu 1999, Finnvox)
* Pauli Saastamoinen – masteroija (joulukuu 1999, Finnvox)
* Vertti Teräsvuori – kannen kuvat
* Janne Uotila – kansi

## Arvostelut
* Soundi: 

## Lähteet

## Aiheesta muualla
* Siskon luo San Diegoon Discogsissa
Konseptualismi

**Konseptualismi** eli **käsitenominalismi** on ontologinen universaalien ongelmaan liittyvä kanta. Konseptualismin mukaan universaalit ovat olemassa mutta vain mielessä, eikä niillä ole ulkoista tai substantiaalista olemassaoloa.

Konseptualismi on usein luettu kolmanneksi ratkaisuvaihtoehdoksi universaalien ongelmaan nominalismin ja käsiterealismin väliin sijoittuvaksi kannaksi. Nykyisin se luetaan kuitenkin useimmiten osaksi nominalismia.

## Konseptualismi skolastiikassa

Keskiajan skolastiikassa nykyisin konseptualistisiksi kutsuttuja ajatuksia kutsuttiin joko maltilliseksi nominalismiksi tai seminominalismiksi. Myöhäisskolastisella terminologialla esitettynä konseptualismi voidaan määritellä kannaksi, joka myöntää universaalien formaalien käsitteiden olemassaolon ja hylkää objektiiviset käsitteet. Konseptualismi ja maltillinen realismi myöntävät näin kummatkin universaalit mentaaliset aktit, formaalit käsitteet, mutta eroavat siinä, että maltillisen realismin mukaan tällaiset aktit vastaavat universaaleja intentionaalisia olioita, kun taas konseptualismi kieltää tällaiset oliot.

Toisen vuosituhannen alun konseptualistien mukaan aito käsite on läsnä yksittäisiin olioihin sisältyvässä substanssissa. Universaalit eivät siis konseptualismissa ole idealismin tapaan ennen olioita tai nominalismin tapaan olioiden jälkeen annettuina niminä, vaan olioissa itsessään. 

Konseptualismin kehittäjänä pidetään Pierre Abélardia (1079–1142), vaikkakin joskus hänen kantaansa kutsutaan myös maltilliseksi realismiksi. Abélardille käsite konseptualismi merkitsi yksittäisestä oliosta tehdyn abstrahoinnin tulosta. Hänen voidaan sanoa olleen kiinnostunut käsitteiden muodostumisen psykologiasta. 

Suuri joukko nominalisteiksi yleensä luettuja keskiajan ajattelijoita, kuten Vilhelm Occamilainen ja Jean Buridan, oli itse asiassa konseptualisteja. 1600-luvulla konseptualismi sai suosiota uusskolastikkojen parissa, erityisesti jesuiittojen keskuudessa: keskeisiä hahmoja olivat Hurtado de Mendoza, Rodrigo de Arriaga ja Francisco Oviedo. Vaikka Francisco Suárezin myötä palattiin takaisin realismiin, mainittujen jesuiittojen ajattelulla oli paljon vaikutusta moniin samaan aikaan eläneisiin varhaisen uuden ajan filosofian edustajiin.

## Uuden ja nykyajan konseptualismi

Konseptualismi oli joko eksplisiittisesti tai implisiittisesti osana monien uuden ajan filosofien ajattelua, mukaan lukien René Descartes, John Locke ja Gottfried Leibniz. Konseptualismi esiintyi kuitenkin usein melko yksinkertaistetussa muodossa verrattuna keskiajan yksityiskohtaisiin teorioihin. 

Joskus termiä sovelletaan myös Immanuel Kantin hyvin erilaiseen ajatteluun. Kant katsoi, ettei universaaleilla ole yhteyttä ulkoisiin asioihin, koska ne ovat mielemme aprioristen rakenteiden ja toimintojen tuottamia.

## Lähteet

## Aiheesta muualla

*
Robert Manzon

**Robert Manzon** (12. huhtikuuta 1917 Marseille, Ranska – 19. tammikuuta 2015 Cassis, Bouches-du-Rhône) oli ranskalainen Formula 1 -kuljettaja. Hän osallistui 28 Grand Prix -kilpailuun saavuttaen kaksi palkintosijaa (Belgian Grand Prix 1952 ja Ranskan Grand Prix 1954), viisi pistesijaa ja 16 MM-pistettä. Manzon ajoi ensimmäistä kertaa pisteille uransa toisessa kilpailussa Ranskan GP:ssä 1950.

Manzon oli viimeinen elossa ollut ensimmäisen F1-kauden kuljettaja.

## Formula 1 -tulokset
(**lihavoitu** kilpailu tarkoittaa, että kilpailusta tuli pisteitä)

## Lähteet
Dragoon

**Dragoon** on yhdysvaltalaisen AV Technology Corporationin valmistama panssariajoneuvo. Dragoon on käytössä muun muassa Thaimaassa, Turkissa ja Venezuelassa.

## Tekniset tiedot

* Miehistö: 1 + 4 
* Pituus: 5,89 m
* Leveys: 2,49 m
* Korkeus: 2,819 m
* Aseistus:
** 90 mm KEnerga tykki
** 2x 7.62 mm konekivääri
* Massa: 12 700 kg
* Toimintamatka: 1 045 km
* Nopeus (tiellä): 116 km/h

## Aiheesta muualla
*http://www.janes.com/defence/land_forces/supplement/lav/lav_dragoon.shtml
Kiviõli

**Kiviõli** on epäitsenäinen kaupunki ja entinen kaupunki Itä-Virumaan maakunnassa, Virossa. 

Vuoden 2017 kuntauudistuksessa Kiviõlin kaupunki sekä Lüganusen ja Sondan kunnat yhdistyivät uudeksi Lüganusen kunnaksi ja Kiviõlista tuli Luganusen kuntaan kuuluva epäitsenäinen kaupunki. Kiviõli on kunnan hallinnollinen keskus.

Kaupungin asukasluku oli 6&nbsp;606 (2010), pinta-ala 11,75 neliökilometriä ja asukastiheys 562 asukasta neliökilometrillä. Kaupunki koostuu kahdesta osasta, Küttejõusta ja Varinurmesta.

## Historiaa
Kiviõli perustettiin vuonna 1922 ja se sai kaupungin oikeudet vuonna 1946. Vuosina 1957–1991 Kiviõli kuului Kohtla-Järven kaupungin hallintoalueeseen, mutta se säilytti tällöinkin kaupungin arvonsa.

## Talous
Kiviõli syntyi öljyliuskeen eli palavankiven löydösten myötä. Sen nimi tarkoittaakin kiviöljyä, joka on yhä tärkeä teollinen tuote. Küttejõu oli itsenäinen kauppala vuosina 1945–1954; sen nimi tarkoittaa "polttovoimaa".

## Väestö
Vuoden 2000 väestönlaskennassa 51&nbsp;% kaupungin asukkaista oli venäläisiä ja 39,4&nbsp;% virolaisia.

Vuoden 2011 väestönlaskennan mukaan Kiviõlin kaupungissa oli 5&nbsp;634 asukasta, joista 2&nbsp;178 (38,7 %) oli virolaisia, 3&nbsp;021 (53,6 %) venäläisiä ja 432 (7,7 %) muita kansallisuuksia.

## Muuta
Kiviõlissa oli vuosina 1943–1944 Suomen ilmavalvontapataljoona 1:n 44. ilmavalvontakomppanian valvonta-asema, joka toimi Moldovan kylän Freya-radioluotainasemaa valvoneen saksalaisen ilmavalvontakeskuksen (Fluko, Flugwachkommando)  yhteydessä. Täältä oli suora puhelinyhteys sekä Moldovaan että Letipean niemen suomalaiselle ilmavalvonta-asemalle. Kiviõliin komennettujen, saksaa taitavien suomalaisten tehtävänä oli välittää Freyan viestit Letipeaan, josta ne välitettiin edelleen radiolla Suomeen.

## Lähteet

## Aiheesta muualla
Timanttipolku-buddhalaisuus

**Timanttipolku-buddhalaisuus** () on kansainvälinen buddhalaisten keskusten yhdistys. Sen on perustanut tanskalainen Lama Ole Nydahl, joka on 16. Gyalwa Karmapan oppilas.

## Linja
Timanttipolku-buddhalaisuus-järjestö seuraa Tiibetin buddhalaista Karma Kagyu -välityslinjaa 17. Karmapa Trinlay Thaye Dorjen hengellisessä ohjauksessa.

## Järjestö
Yhdistyksellä on yli 650 keskusta tai ryhmää Euroopassa, Venäjällä, Pohjois- ja Etelä-Amerikassa, Australiassa sekä Itä-Aasiassa ja Etelä-Afrikassa. Toiminta perustuu ystävyyteen ja idealismiin.

## Toiminta Suomessa
Suomessa toiminta alkoi 1998 keväällä Helsingissä. Turussa toiminta alkoi vuonna 1999. Vuonna 2005 perustettiin meditaatioryhmä ensin Tampereelle, sitten Lappeenrantaan, 2006 Kouvolaan, Poriin, Lahteen ja 2007 Hyvinkäälle ja Jyväskylään. Helsingissä on toiminut Timanttipolku-buddhalainen keskus vuodesta 2006, joka muutti Kalevankadulta Liisankadulle vuonna 2010. Turkuun ja Lahteen perustettiin keskukset vuonna 2007 ja Tampereelle vuonna 2011. Timanttipolku rekisteröityi uskonnolliseksi yhdyskunnaksi vuonna 2014.

Timanttipolku-buddhalaisuus ry järjestää viikoittaisia meditaatioita, buddhalaisten opettajien yleisöluentoja sekä viikonloppukursseja leirikeskuksissa. Lisäksi toimintaan kuuluu *Buddhalaisuus Tänään* -lehden julkaisu, joka ilmestyy kerran vuodessa. Vuonna 2010 Suomessa pidettiin Lama Ole Nydahlin johdolla Phowa-kurssi, johon otti osaa lähes 1000 suomalaista ja ulkomaalaista vierasta. Vuonna 2011 yhdistys järjesti buddhapatsasnäyttelyn Brinkkalan galleriassa Turun kulttuuripääkaupunkivuoden kunniaksi.

Jäseniä yhdistyksellä on noin 150 (vuonna 2018). 

## Timattipolku-buddhalaisesta harjoituksesta
Järjestön nimen lisäksi "timanttipolku" tarkoittaa myös yhtä kolmesta buddhalaisuuden pääsuuntauksista (ks. Vajrayāna), johon Lama Ole Nydahlin välittämän ja opettaman opetuslinjan voidaan katsoa kuuluvan. Timanttipolussa, kuten muussakin buddhalaisuudessa, painotetaan erityisesti kriittistä ajattelua, sillä buddhalaisuus on kokemusperäinen uskonto, jossa ei ole dogmia eikä sokeaa uskoa. Jokaisen opetuksen soveltuvuuden käytäntöön voi harjoittaja tarkistaa itse. Tärkeässä asemassa on myös meditaatio, jonka järjestäminen onkin kaupunkiryhmien tärkein tehtävä. Meditaatiota suositellaan harjoitettavan päivittäin. Timanttipolulla meditaatiossa samaistutaan usein lamaan, jonka ajatellaan edustavan valaistunutta tilaa, ja pyritään ylläpitämään tämän samaistumisen kautta tavoiteltavaa puhdasta näkemystä jokapäiväisessä elämässä nauttien elämän iloista ja kokien vaikeudet mielekkäinä haasteina. (Lama Ole Nydahl: Kuinka asiat ovat, Like Kustannus 2003)

## Aiheeseen liittyvää
*Ole Nydahl
*Shamar Rinpoche
*Karma Kagyu

## Lähteet

## Aiheesta muualla
* Timanttipolku-buddhalaisuus, ryhmät Suomessa
* Timanttipolku-buddhalaisuus, Youtube-kanava
Lynndie England

**Lynndie Rana England** (s. 8. marraskuuta 1982 Ashland, Kentucky) on yhdysvaltalainen entinen maavoimien reservisotilas, joka tuli tunnetuksi yhtenä useasta Abu Ghraibin vankilan kidutusskandaalin yhteydessä tuomitusta sotilaasta.

England tuomittiin 26. syyskuuta 2005 yhdestä suunnitelmasta kohdella sotavankeja epäinhimillisesti (), neljästä sotavankien epäinhimillisestä kohtelusta () ja yhdestä epäsiveellisestä teosta () kaikkiaan kolmeksi vuodeksi vankilaan. Lisäksi England erotettiin Yhdysvaltain maavoimista ilman kunniaa. Hän pääsi ehdonalaiseen 1. maaliskuuta 2007.

Vuonna 2009 England totesi *[[Suomen Kuvalehti|Suomen Kuvalehden]]* haastattelussa, ettei hän kadu Abu Ghraibissa tekemiään sotarikoksia. Englandin mielestä hänen tekemänsä rikokset olivat tilanteeseen nähden oikeutettuja ja välttämättömiä, jotta epäillyt puhuisivat armeijan kuulustelijoille.

## Lähteet

## Aiheesta muualla
Frank Iero

**Frank Anthony Iero Jr.** (s. 31. lokakuuta 1981 Belleville, New Jersey) on yhdysvaltalaisen My Chemical Romance -nimisen yhtyeen rytmikitaristi ja taustalaulaja. Hän toimi myös hardcore-bändi LeATHERMØUTH:n vokalistina ja punk-bändi Pencey Prep:n laulajana ja kitaristina. Hän tekee musiikkia nimellä frnkiero andthe cellabration, jossa hän soittaa kaikkia instrumentteja rumpuja lukuun ottamatta.

## Nuoruus
Iero on My Chemical Romancen nuorin jäsen. Hänen vanhempansa olivat eronneet, joten Iero kasvoi äitinsä Lindan kanssa.
Frank opiskeli katolisessa koulussa. Iero opiskeli psykologiaa yliopistossa, kunnes jätti opinnot kesken kokeillakseen musiikkiuraa.
Hän on soittanut eri yhtyeissä 11-vuotiaasta saakka. Sekä Frankin isä että isoisä olivat muusikkoja.

## Yksityiselämä
Ieron suosikkiyhtyeitä ovat muun muassa Black Flag, American Nightmare, The Bouncing Souls ja Beastie Boys.
Frank oppi omien sanojensa mukaan soittamaan kitaraa imitoimalla Green Dayn laulajaa, Billie Joe Armstrongia.

Frank on kasvissyöjä.

Iero ja Jamia Nestor vihittiin maaliskuussa 2008 ja maaliskuussa 2010 Iero ilmoitti parin odottavan kaksosia. Syyskuussa Jamia synnytti kaksostytöt Cherryn ja Lilyn.
Frank ja Jamia saivat heidän ensimmäisen poikavauvansa, Miles Ieron, seitsemäs huhtikuuta 2012.

Iero nauttii kirjojen lukemisesta, hänen suosikkikirjansa ovat Harry Potterit.
Frankin lempielokuvia ovat Tim Burtonin Nightmare Before Christmas, Rushmore ja Teksasin moottorisahamurhaaja.

Hän pitää koirista ja omistaa niitä itsekin omien sanojensa mukaan 7 tai 8. (Frankiltä kysyttiin YleX:n haastattelussa hänen koiriensa lukumäärää, ja hän vastasi kysymykseen: *probably seven or eight*.)

Frankilla on voimakas ahtaanpaikankammo, mutta silti hänet tungettiin kaappiin My Chemical Romancen "I'm Not Okay (I Promise)" -musiikkivideossa, josta hän pelästyttää pahaa-aavistamattoman opiskelijatytön.

## Tatuoinnit
Frankilla on runsaasti tatuointeja: Hänen sormiinsa on tatuoitu "HALLOWEEN" sekä "BOOKWØRM", ja muita tatuointeja ovat muun muassa selkään tatuoitu halloween-kurpitsa (ensimmäinen tatuointi, jonka hän otti 18. syntymäpäivänään), "Keep the Faith" yläselässä, kirjaimet "N.J." huulen sisäpuolella lyhenteenä New Jerseystä, ankkuri ja sama kirjainlyhenne N.J. käsivarressa, "I wish I were a ghost" -teksti oikean ranteen ympärillä, kyyhkyt vasemmalla ja oikealla, hieman rintakehän alapuolella ja niiden kanssa teksti "Search And Destroy" sekä skorpioni hänen niskansa oikealla puolella.
Vasemmassa hauiksessa Frankilla on nuoruudenkuva isoisästään, jossa tämä soittaa rumpuja. Tatuoinnin on tehnyt La Inkistä tutuksi tullut Kat Von D.

## Lähteet

## Aiheesta muualla
* http://www.imnotokay.net/
*  (epävirallinen)
* http://www.frank-iero.net/ 
* http://www.freewebs.com/mcr01
* http://www.hopeless-hearts.net 
* http://www.freewebs.com/mychemicalromancef
Ryhmä Sihvo

**Ryhmä Sihvo** oli suomalainen jalkaväkirykmentti Talvisodassa. Se perustettiin helmikuun lopulla 1940 ja ryhmän muodosti vahvennettu 4. prikaati ja sen komentajana toimi prikaatinkomentaja eversti Jussi Sihvo. Ryhmä Sihvo ja 1. divisioona muodostivat I armeijakunnan.

Ryhmä Sihvo vastasi Taka-asemassa linjan Noskuanselkä–Kaltavesi–Vuoksi puolustuksesta perustamisestaan talvisodan loppuun asti. Sen puolustusalue (joka oli likimäärin 10 kilometriä pitkä) oli jaettu kolmeen lohkoon: Noskuan, Kalttoveden ja Laitsalmen lohkoihin. Neuvostoliiton 23. armeijakunta hyökkäsi Ryhmä Sihvon vastuualueella painopisteenään Noskuanselän alue. Sodan lopussa suomalaiset pitivät taka-asemaa lähes täydellisesti hallussaan,mutta prikaati oli luhistumaisillaan äärimmäisen kovassa paineessa kuten muutkin suomalaisjoukot, vain Noskuanselällä oli noin 0,5-kilometrinen sisäänmurto.

## Vahvuus ja joukko-osastot
Ryhmä Sihvon joukko-osastot ja taisteluvahvuudet 13. maaliskuuta 1940:
*4. prikaati – 1860 miestä
*Viestiosasto – 57 miestä
*Panssarintorjuntakomppania – 30 miestä
*Kevyt Ryhmä – 16 miestä
*Pt.Os. Tiainen – 38 miestä
*1. pioneerikomppania – 96 miestä
*Osasto Hallbäck – 542 miestä.
4. prikaatiin kuuluivat Erillinen pataljoona 4, Jalkaväkirykmentti 5:n III pataljoona (III/JR5), Erillinen pataljoona 5 ja Kevyt osasto 2.

## Lähteet
*Lasse Laaksonen: Todellisuus ja harhat
*

### Viitteet
Taipaleentakaiset tšuudit

**Taipaleentakaiset tšuudit** () olivat oletettavasti Vienanjoen vesistön alueella, lähinnä nykyisellä Arkangelin alueella vedenjakajan eli taipaleen takana asuneita muinaisia ihmisiä, joista käytettiin tätä nimeä venäläisissä kronikoissa. *[[Nestorin kronikka|Nestorin kronikassa]]* taipaleentakaiset tšuudit mainitaan niiden kansojen joukossa, jotka ovat kuuluneet Venäjän yhteyteen sen alusta alkaen. Ilmeisesti samaan väestöön viitataan skandinaavisessa kirjallisessa traditiossa nimellä bjarmit.

Keskeinen keino taipaleentakaisten tšuudien historian selvittelyssä on ollut paikannimitutkimus. Sen avulla on voitu osoittaa, että Pohjois-Venäjällä on puhuttu itämerensuomalaisia kieliä. Onkin syytä olettaa, että myös taipaleentakaisten tšuudien puhuma kieli tai kielet ovat lukeutuneet näihin. Pohjois-Venäjän historiallisista lähteistä tunnetaan lukuisia kansallisuudennimityksiä, joista taipaleentakaiset tšuudit on vain yksi, joskin tunnetuin. Ilmeisesti alueen etninen koostumus ennen venäläistymistä oli monimutkainen, vaikkakin lähes kaikki alueella puhutut kielet lienevät kuuluneet suomalais-ugrilaisiin kieliin. Paikannimiin kohdistuneessa tutkimuksessa on käynyt ilmi, että osa näistä kielistä on muistuttanut karjalaa ja osa viroa.

Taipaleentakaiset tšuudit siirtyivät venäjänkielisiksi mahdollisesti 1600-luvun aikana, mutta tšuudeiksi identifioitui alueen väestöä vielä 1800–1900-luvuilla. Alueella elää edelleen väestöä, jotka nimittävät itseään tšuudeiksi.

## Katso myös
*Toimalaiset
*Merjan kieli

## Lähteet
Alueliitos

**Alueliitoksella** tarkoitetaan sitä, että hallinnollisesta alueesta liitetään osa viereiseen hallinnolliseen alueeseen. Alue voidaan liittää toiseen alueeseen myös kokonaan. 

## Kunnalliset alueliitokset
Kunnallisten alueliitosten tapauksessa jonkin kunnan koko alueen liittämisestä yhteen tai useampaan muuhun kuntaan käytetään nimitystä kuntaliitos. Liitettäessä vain osia jostakin kunnasta toiseen kuntaan, kyseessä on **osakuntaliitos**.

### Kunnallisia alueliitoksia Suomessa
#### Kuntaliitokset
* Kuntaliitos Suomessa
* Luettelo kuntaliitoksista Suomessa kunnittain

#### Osakuntaliitoksia
* Luettelo osakuntaliitoksista Suomessa

## Katso myös
* Helsingin alueellinen laajeneminen
* Turun kuntaliitokset
* Tampereen alueliitokset
* Oulun alueliitokset
* Annektoiminen

## Lähteet
Grease (elokuva)

**Grease** on vuonna 1978 ensi-iltansa saanut Randal Kleiserin ohjaama elokuva, joka perustuu Jim Jacobsin ja Warren Caseyn käsikirjoittamaan samannimiseen musikaaliin vuodelta 1971. Pääosia esittävät *[[Saturday Night Fever – lauantai-illan huumaa]]* -elokuvan myötä tähdeksi noussut John Travolta sekä laulajana paremmin tunnettu Olivia Newton-John.
## Juoni

Elokuva kertoo 1950-luvun lukiolaiselämästä. Tapahtumapaikkana on Rydellin koulu Chicagossa. Sandy ja Danny tapaavat toisensa kesälomalla ja rakastuvat toisiinsa heti. Kun kesäloma loppuu, he joutuvat eroamaan toisistaan. Sandy nimittäin asuu Australiassa ja Danny Chicagossa. Sandyn suunnitelmat muuttuvat ja hän muuttaa itse Chicagoon. Selviää, että Danny ja Sandy ovat samassa koulussa. Danny on kovis, joka johtaa T-Birds-jengiä. Sandy puolestaan pitää koulusta ja urheilusta, vaikka onkin itse surkea siinä. Sandy pyrkii Pink Ladies -jengiin, mutta ongelmana on, että hänen tulisi alkaa juoda alkoholia ja polttaa tupakkaa. Sandy nolaa itsensä, joten Danny häpeää häntä ja kaikki Dannyn kaverit pilkkaavat Sandyä. Heille tuleekin mutkia suhteeseensa. Sandyn on muututtava kovikseksi, jotta kaikki olisivat tyytyväisiä.

## Näyttelijät

## Soundtrack

*Grease* sisältää paljon alkuperäisiä kappaleita musikaalista, mutta suurimmat hitit, kuten Travoltan ja Newton-Johnin duetto ”You’re the One That I Want”, Newton-Johnin ”Hopelessly Devoted to You” ja Frankie Vallin esittämä tunnussävel ”Grease” sävellettiin elokuvaa varten.

## Vastaanotto
*[[Video-opas|Video-oppaassa]]* vuodelta 1994 Asko Alanen pitää *Greasea* vilkkaasti ja hauskasti liikkuvana popparodiana. Hän antoi elokuvalle neljä tähteä viidestä, mikä vastaa sanallista arviota ”erinomainen”. *Helsingin Sanomien* Helena Yläsen mielestä *Greasen* on harmiton ja hyväntuulinen hupailu amerikkalaisesta highschoolnuorisosta, osumatarkkuudeltaan kuitenkin vain television *[[Onnen päivät]]* -sarjan luokkaa. Hänestä elokuvan parasta antia ovat jivepohjaiset luontevat tanssikohtaukset.

## Lähteet

## Kirjallisuutta
*Brickman, Barbara Jane: *Grease : Gender, Nostalgia and Youth Consumption in the Blockbuster Era.* Routledge, 2018. .

## Aiheesta muualla
*
Peiteväri

**Peiteväri** voi tarkoittaa:

*Peiteväri, taidemaalauksessa käytettävän guassivärin toinen nimitys.
*Peiteväriksi kutsutaan ihon värivirheitten peittämiseen tarkoitettua meikkivoidetta.
Mr Velcro Fastener

**Mr Velcro Fastener** on Turusta lähtöisin oleva elektroa tuottava duo, jonka muodostavat Tatu Metsätähti (s. 1977, alias Mesak) ja Tatu Peltonen (s. 1977, alias Ted Field).

Kaksikko tapasi toisensa koulussa ja he alkoivat yhdessä tehdä musiikkia 1990-luvun alkupuolella. Projektinsa he nimesivät Mr Velcro Fasteneriksi 1997, samana vuonna, jolloin he perustivat oman studionsa Miletosin. Mr Velcro Fastener julkaisi ensimmäisen EP:nsä *Wad* 1998 oman levy-yhtiönsä *Tie Entertainment*in kautta. Tuotos sai hyviä arvioita maailmalla, ja pian sen jälkeen kaksikko julkaisi toisen EP:nsä *Robots 4 Life*.

Saksalainen levy-yhtiö *i220 Music* julkaisi 1999 Mr Velcro Fastenerin debyyttialbumin *Lucky Bastards Living Up North*. Vuoden 1999 lopulla duo kierteli keikoilla Keski-Euroopassa ja julkaisi EP:n *Which Scenario?*. Vuonna 2000 kaksikko julkaisi vinyylit *Electric Appliances Remixes* ja suositun *Who's Gonna Bend*. Samoihin aikoihin suositut brittiläiset DJ:t kuten Pete Tong ja Dave Clarke soittivat Mr Velcro Fastenerin kappaleita. Kaksikko julkaisi vuosina 2001 ja 2002 *Otherside*-vinyylit, joista koostettiin myös samanniminen albumi (2002). Vuonna 2003 Mr Velcro Fastener julkaisi retrospektiivisen albumin *Thales of Miletos*, joka esitteli aiemmin julkaisematonta materiaalia vuosilta 1993&ndash;1996 ennen Mr Velcro Fasteneria. Brittiläinen levy-yhtiö Electrix Records julkaisi 12" vinyylit *Velcropopvichy* (2003) ja *Gone Mad* (2005). Vuonna 2005 kaksikko julkaisi myös 12" vinyylin *The Flock* oman Stars-Music -levy-yhtiönsä kautta. Helmikuussa 2006 Mr Velcro Fastener julkaisi toistaiseksi viimeisimmän albuminsa *Telemacho* ja myöhemmin samaisena vuonna vinyylin *Čapek*.

Mr Velcro Fastener on myös remiksannut monia artisteja, kuten saksalaista Hardflooria ja suomalaisia Giant Robotia ja Fu-Touristia. 

## Aiheesta muualla
*Mr Velcro Fastenerin virallinen kotisivu
*Mr Velcro Fastenerin julkaisut Discogs.comissa
*Mr Velcro Fastenerin haastattelu
*Mr Velcro Fastener @ Green Galactic
Volkskammer

**Volkskammer** ("Kansankamari") oli Saksan demokraattisen tasavallan *[[de jure]]* -lainsäädäntöelin. Sen perustamisesta vuonna 1949 lähtien vuoden 1990 vapaisiin vaaleihin saakka kaikki parlamentin jäsenet valittiin Sosialistisen yhtenäisyyspuolueen hallitsemalta yhteislistalta nimeltään *[[Kansallinen rintama (DDR)|Kansallinen rintama]]*.

Vaikka Itä-Saksan poliittinen järjestelmä näytti monipuoluejärjestelmältä, kaikki oppositiopuolueet olivat tosiasiallisesti SED:n ohjauksessa. Muita puolueita kuin SED:tä kutsuttiin nimellä blokkipuolueet. Parlamentissa oli paikkoja myös erilaisilla SED:n kanssa yhteistyötä tehneillä kansalaisjärjestöillä, kuten nuorisoliitto Freie Deutsche Jugendilla.

Paperilla Volkskammerilla oli valtaa, koska se nimitti maan hallituksen. Käytännössä parlamentti toimi kuitenkin pelkästään SED-puolueen päätösten laillistajana. Ainoa kerta, kun parlamentti ennen vuoden 1989 tapahtumia osoitti vastustusta SED:n päätöksille, oli 9. maaliskuuta 1972, kun 14 CDU:n 52 kansanedustajasta vastusti aborttilain uudistamista. Kansankamarin hyväksymässä uudessa aborttilaissa raskaudenkeskeytys sallittiin 12. raskausviikkoon asti ilman erityistä syytä. Lakia vastaan äänestäneen kristillisdemokraatit torjuivat sen kristilliseen uskoonsa vedoten. Ei-äänillä (ja muutamalla tyhjällä äänellä) ei ollut merkitystä lain läpimenon kannalta, mutta äänestys antoi maailmalle (virheellisen) kuvan aidosti moniäänisestä ja keskustelevasta parlamentista. 

Parlamentin koostumus vuosina 1981&ndash;1986 oli seuraavanlainen:

Vuonna 1976 Volkskammer muutti sitä varten rakennettuihin tiloihin Marx-Engels-Platzilla (nykyään alkuperäisellä nimellään Schloßplatz), Tasavallan palatsiin.

## Volkskammerin puhemiehet

Volkskammerin puhemies oli myös maan valtionpäämies.
Taisho 96

**Taisho 96** () on vuonna 1936 valmistukseen otettu japanilainen pikakivääri, joka oli Japanin keisarillisen armeijan käytössä toisessa maailmansodassa.

Taisho 96:n erikoisuuksia ovat aseen toimintamekanismin vaatiman patruunan öljyämissysteemin sisältävä lipas. Aseen piippu oli helposti vaihdettavissa, mikä paransi jatkuvan tulitoiminnan mahdollisuutta. Ase oli varusteltu kantokahvalla ja hyvin tunnusomaisella kiväärinperä-pistoolikahva yhdistelmällä. Aseeseen voitiin kiinnittää myös pistin. Syynä tälle varusteelle oli Japanin armeijan tapa nopeaan jalkaväkirynnäkköön, jolloin aseisiin kiinnitettiin pistimet. Myös tulitukimiesten odotettiin rynnäköivän, vaikka aseensa painosta johtuen pk-mies ei edes kyennyt kunnolla juoksemaan, vaan oli pystyyn noustuaan ihanteellinen maali vihollissotilaille.

## Taisho 99
Taisho 99 oli kevyesti uudistettu malli Taisho 36 -pikakivääristä, jonka valmistus aloitettiin vuonna 1937. Tulinopeutta oli nostettu 850 laukaukseen minuutissa ja pituus kasvoi 1,181 metriin. Sen pysäytysvoimaa lisäsivät 7,7 mm kaliiperin (7,7x58 Arisaka) patruunat. Aseessa oli myös uusi säädettävä sulkuväli, ja uuden patruunan kanssa ne tekivät patruunoiden voitelemisen tarpeettomaksi. Japanilaiset jättivät suuria määriä näitä pikakivääreitä Kiinaan, ja Kiinan kansantasavalta otti monet näistä talteen ja muunsi ne käyttämään venäläistä 7,62x54R-patruunaa.

## Lähteet

## Aiheesta muualla

* www.ww2technik.de
Lännenpiippukukka

**Lännenpiippukukka** eli **lännenpiippuköynnös** eli **piippuköynnös** (*Aristolochia macrophylla*) on puutarhojen koristeköynnös, joka suurten lehtiensä ja nopean kasvunsa ansiosta sopii hyvin seinää peittäväksi kasvustoksi kosteahkoon ja ravinteikkaaseen maahan varjoisalla paikalla. Koristearvo on isoissa tummanvihreissä lehdissä, sillä kukat ovat pienet ja jäävät yleensä lehtien peittoon. Lännenpiippukukka menestyy Etelä- ja Keski-Suomessa.

Lännenpiippukukka kasvaa 7 metriä pitkäksi. Sitä suositellaan aurinkoisiin ja puolivarjoisiin kasvupaikkoihin.

## Lähteet

## Aiheesta muualla
* Suomen Lajitietokeskus: Lännenpiippukukka – ''Aristolochia macrophylla''
Ewout Holst

**Ewout Holst** (s. 8. lokakuuta 1978 Haag, Etelä-Hollanti), on entinen alankomaalainen uimari, joka osallistui kotimaansa joukkueessa vuoden 2000 kesäolympialaisissa 4&nbsp;×&nbsp;100 metrin vapaauintiviestiin. Joukkue, jonka muut jäsenet olivat Mark Veens, Dennis Rijnbeek ja Johan Kenkhuis, diskvalifioitiin alkuerässään. Holstin ensimmäinen esiintyminen aikuisten tasolla tapahtui vuoden 1998 lyhyen radan EM-kilpailuissa Sheffieldissä. Hän lopetti uransa vuoden 2004 pitkän radan EM-kilpailuiden jälkeen.

## Aiheesta muualla
*Holst zwemkroniek.comissa
Cochisen piirikunta

**Cochisen piirikunta** () on  piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 131&nbsp;346. Piirikunnan hallinnollinen keskus on Bisbeen kaupunki.  

## Historia
Cochisen piirikunta muodostettiin 3. tammikuuta 1881 osasta itäistä Piman piirikuntaa.

## Väestö

Vuoden 2010 väestönlaskennassa piirikunnassa oli 131&nbsp;346 asukasta, 50&nbsp;865 taloutta, ja 33&nbsp;653 perhettä. Talouksien keskimääräinen koko oli 2,46 henkilöä ja perheiden 3,02 henkilöä.

### Ikä

Cochisessa asuvien ikä prosentteina vuonna 2000:
*0–18: 26,3&nbsp;%
*18–24: 9,3&nbsp;% 
*25–44: 26,0&nbsp;%
*45–64: 23,7&nbsp;%
*65– : 14,7&nbsp;%
Väestön mediaani-ikä oli 37 vuotta. 100 naista kohden Cochisessa oli 101,6 miestä.

## Kaupungit ja kylät

*Pääkaupunki: Bisbee
*Benson
*Douglas
*Huachua City
*Naco
*Pirtleville
*Sierra Vista
*Sierra Vista Southeast
*St. David
*Tombstone
*Whetstone
*Willcox

## Lähteet

## Aiheesta muualla
Coconinon piirikunta

**Coconinon piirikunta** () on  piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 134&nbsp;421. Piirikunnan hallinnollinen keskus on Flagstaffin kaupunki.  

Coconino on pinta-alaltaan manner-Yhdysvaltain (Alaska poissuljettuna) toiseksi suurin piirikunta.  

## Väestö

Vuoden 2010 väestönlaskennassa piirikunnassa oli 134&nbsp;421 asukasta, 46&nbsp;711 taloutta ja 29&nbsp;656 perhettä. Talouksien keskimääräinen koko oli 2,69 henkilöä ja perheiden 3,26 henkilöä.

### Ikä

Coconinossa asuvien ikä prosentteina vuonna 2000:
*0–18: 28,7&nbsp;%
*18–24: 14,4&nbsp;%
*25–44: 29,2&nbsp;%
*45–64: 20,7&nbsp;%
*65– : 7,0&nbsp;%
Väestön mediaani-ikä oli 30 vuotta. 100 naista kohden Coconinossa oli 99,7 miestä.

## Kaupungit ja kylät

*Pääkaupunki: Flagstaff
*Fredonia
*Page
*Sedona (osa Sedonaa on Yavapain piirikunnassa)
*Williams

## Lähteet

## Aiheesta muualla
Martine Janssen

**Martine Stephanie Janssen** (s. 16. kesäkuuta 1977, Rheden, Gelderland), on entinen alankomaalainen uimari, joka osallistui kotimaansa riveissä kesäolympialaisiin 1992. Siellä hän osallistui 100 metrin rintauintiin (aika 1.15,10, 34. sija) ja 200 metrin rintauintiin (aika 2.41,48, 31. sija).
Eva Angelina

**Eva Angelina** tai **Angelina Del Mar** (s. 14. maaliskuuta 1985 Orangen piirikunta, Kalifornia) on yhdysvaltalainen pornonäyttelijä. Hänellä on kiinalaisia, irlantilaisia, englantilaisia ja kuubalaisia sukujuuria.

## Elämäkerta
Angelina kävi high schoolia Tustinissa, Orangen piirikunnan kaupungissa. Hän aloitti pornouransa vuonna 2003, kolme kuukautta 18. syntymäpäivänsä jälkeen. Hän on kertonut olleensa niin innoissaan pornosta, että oli alkanut tehdä kotitekoisia pornovideoita jo 13 vuoden iässä. Uransa aikana hän on suurennuttanut rintansa 34A:sta 34D:hen.

Angelina piti taukoa vuoden 2004 toukokuun ja marraskuun välillä opiskellessaan ja työskennellessään Macaroni Grillillä Valenciassa, Kaliforniassa. Hän palasi pornouralleen poikaystävänsä tehtyä itsemurhan 7. marraskuuta 2004.

Eva Angelinalla on tatuointeja niskassa, oikean jalan nilkassa ja alaselässä. Eva on myös tunnettu sydämen muotoisesta merkistä rinnassaan.

Hänen ”tunnusmerkkinsä” on silmälasit, joita hän pitää lähes jokaisessa kohtauksessa, jossa itse esiintyy.

Eva Angelina aloitti tauon aikuisviihdealalta vuonna 2010. Saman vuoden kesäkuussa hän oli *[[Penthouse]]n* kuukauden Penthouse Pet -malli. Hän on palannut sittemmin takaisin alalle.

## Valikoitu filmografia
Angelina on esiintynyt yli 300 elokuvassa, joista muutamia tunnetuimpia:
* Addicted (2006)
* Busty Beauties: More Than a Handful (2006)
* Da Vinci Load (Hustler, 2006)
* Eva Angelina (Red Light District, 2006)
* Ghetto Fabulous (2006)
* Girls Gone Wild (2005) 

## Palkinnot
*2008 AVN Awards: Paras naisnäyttelijä.
*2018 AVN Awards: AVN-kunniagallerian jäsenyys.

## Yksityiselämä
Angelinalla on vuonna 2008 syntynyt tytär.

## Lähteet

## Aiheesta muualla

* 
* Official french website
Gilan piirikunta

**Gilan piirikunta** () on piirikunta Arizonassa Yhdysvalloissa. Vuoden 2019 arvion mukaan piirikunnan asukasluku oli 54&nbsp;018, ja pinta-alaltaan se on 12&nbsp;323 neliökilometriä. Piirikunnan hallinnollinen keskus on Globen kaupunki.

Fort Apachen ja San Carlosin intiaanireservaatit sijaitsevat osittain Gilan piirikunnassa.

## Historia
Gilan piirikunta muodostettiin 8. helmikuuta 1881 osista Maricopan ja Pinalin piirikuntia. Vuotta myöhemmin piirikunnan rajaa siirrettiin itään päin San Carlos -joelle kansan anomuksesta. Piirikunnan alkuperäinen hallinnollinen keskus oli Globe City -nimellä tunnettu kaivosyhteisö, nykyinen Globe.

## Lähteet

## Aiheesta muualla
SKS:n arkisto

**SKS:n arkisto** eli **Suomalaisen Kirjallisuuden Seuran arkisto** (ent. Kansanrunousarkisto ja Kirjallisuusarkisto) on suomalaisen perinteentutkimuksen ja kirjallisen kulttuurin arkisto, joka kartuttaa perinteen ja nykykulttuurin sekä kirjallisuuden- ja kirjallisuushistorian kokoelmia ja huolehtii niiden käytettävyydestä. Arkisto sijaitsee Helsingissä ja Joensuussa. Se palvelee tutkijoita, laitoksia, tiedotusvälineitä ja muita arkiston käyttäjiä ja toimii yhteistyössä alansa koti- ja ulkomaisten laitosten ja järjestöjen kanssa. Arkisto kerää perinne- ja muistitietoaineistoja esimerkiksi järjestämällä valtakunnallisia perinnekeruita. Arkiston kokoelmat ovat pääosin vapaasti käytettävissä. Arkisto on osa Suomalaisen Kirjallisuuden Seuraa.

## Kirjallisuutta
* 
* 

## Lähteet

## Aiheesta muualla
*SKS:n arkisto
Seppo Simola (viestintäjohtaja)

**Seppo Simola** (s. 1954 Helsinki) on suomalainen teologian maisteri. Hän työskenteli Helsingin evankelis-luterilaisen seurakuntayhtymän viestintäjohtajana ja seurakuntayhtymän julkaiseman Kirkko ja Kaupunki -lehden päätoimittajana vuodesta 1991 vuoden 2016 loppuun. Vuoden vaihteessa päätoimittajan vakanssin otti harteilleen pappina ja kirjailijana tunnettu Jaakko Heinimäki. Simola itse jatkoi vielä runsaan vuoden verran osa-aikaisena viestintäjohtajana ennen lopullista eläköitymistään.

Simola on tunnettu liberaaleista teologisista näkemyksistään. Hän on arvostellut voimakkaasti naispappeuden vastustajien toimintaa kirkossa sekä ottanut kantaa seksuaalivähemmistöjen oikeuksien puolesta. 

Simola sai vuonna 2006 Suomen Kuvalehden journalistipalkinnon rinnalla jaetun kunniamaininnan korkean luokan journalismista, itsenäisestä ajattelusta ja rohkeista kirjoituksista. Yksi hänen tunnetuimmista pääkirjoituksistaan: "Kaikkien iltalypsyjen äiti" (20.4.1994) ruoti suorin sanoin suomalaista maatalouspolitiikkaa ja erityisesti tuolloin hallitusvastuussa olleen Keskustan ministereiden Esko Ahon ja Heikki Haaviston toimintaa.  

## Lähteet

## Aiheesta muualla
Paizley Adams

**Paizley Adams** (s. 24. joulukuuta 1980 Denver, Colorado) on yhdysvaltalainen pornonäyttelijä. Hänet tunnetaan usein nimellä **Cassidey**, jota hän käyttää työskennellessään Vivid Entertainmentille, mutta hänet tunnetaan myös **Annie Bunzina** sekä **Bobbie Adorena**. Adams on esiintynyt pornoteollisuuden lisäksi Enrique Iglesiasin *Sad Eyes* -musiikkivideolla sekä vieraana internetin keskusteluohjelma Tom Green Livessa. Hän asuu nykyään Redondo Beachissä Kaliforniassa.

Adams meni naimisiin Rocky Bernsteinin kanssa 8. huhtikuuta 2004, mutta pari erosi vuonna 2005. Vuonna 2006 hän liittyi uudestaan Vivid Videosiin ja aikoo julkaista ainakin 12 uutta videota.

## Kunniamaininnat
*AVN Awards 2017: AVN Hall of Fame-kunniajäsenyys

## Lähteet

## Aiheesta muualla
*
Sairaan kaunis maailma

**Sairaan kaunis maailma** on vuonna 1997 ensi-iltansa saanut suomalainen draamaelokuva, jonka on ohjannut Jarmo Lampela. Elokuva kertoo kolmesta hajonneissa perheissä kasvaneesta helsinkiläisestä teini-ikäisestä, jotka päätyvät huumekuriireiksi. *Sairaan kaunis maailma* voitti Jussi-palkinnot sarjoista paras elokuva, paras kuvaus (Harri Räty) ja paras leikkaus (Kimmo Taavila).

Elokuvan kuvauksessa käytettiin paljon käsivarakuvausta ja räikeitä värisuodattimia. Kirosanan ”vittu” on laskettu esiintyvän elokuvan dialogissa kaikkiaan 358 kertaa. *Sairaan kaunis maailma* oli ensimmäinen suomalainen elokuva, jolle tehtiin oma internet-kotisivu. Elokuussa 1999 siitä tuli myös ensimmäinen internetissä luvallisesti esitetty suomalainen elokuva, kun se esitettiin EastpopNettiTV:n lähetyksessä.

## Näyttelijät

## Lähteet

## Aiheesta muualla
* Lasihelmi Filmi – Sairaan kaunis maailma
* MTV3:n arvostelu elokuvasta
Väinö Linnan seura

**Väinö Linnan seura ry** on kirjallinen seura. Yhdistys perustettiin Urjalassa Väinö Linnan syntymäpäivänä 20. joulukuuta 1977. Sen tarkoituksena on Väinö Linnan henkilöön ja tuotantoon kohdistuvan mielenkiinnon ja harrastuksen herättäminen ja edistäminen sekä Linnan elämään ja teoksiin liittyvien muistojen ja muun aineiston kokoaminen ja vaaliminen. Lisäksi seura tukee niin Linnan henkilön ja tuotannon innoittamaa kuin muutakin suomalaista luovaa kirjallisuutta ja taidetta, edistää niihin liittyvää tutkimusta sekä tukee urjalalaista kulttuurityötä. Seurassa on yli 100 jäsentä, ja sen puheenjohtajana toimii Urjalan kunnanjohtaja emeritus Hannu Maijala.

## Toiminta
Väinö Linnan seura järjestää vuosittain valtakunnallisen Pentinkulman päivät -kirjallisuustapahtuman Urjalassa yhteistyössä Urjalan kunnan kanssa. Tapahtuman yhteydessä seura järjestää E80-esikoiskirjailijaseminaarin, jossa esikoiskirjailijoilla on mahdollisuus saada kirjallisuuden ammattilaisilta tietoa kirjailijuudesta ja verkostoitua muiden vertaistensa kanssa.

Valtakunnallisen kirjallisuustapahtuman lisäksi seura järjestää nimikkokirjailijansa tuotantoon ja henkiseen perintöön liittyviä tapahtumia yhteistyössä eri toimijoiden kanssa. Seura kunnioittaa Linnan muistoa vuosittain perinteisellä seppeleenlaskutilaisuudella kirjailijan haudalla Kalevankankaan hautausmaalla tämän syntymäpäivänä 20.12. 

Väinö Linnan seura on mukana kirjailijan mukaan nimetyn kulttuurimatkailureitin kehittämisessä kirjailijan kotimaisemissa Urjalan Honkolan kylässä. Lisäksi seura järjestää jäsenilleen teatterimatkoja ja muuta kulttuuritoimintaa.

## Julkaisut
Väinö Linnan seura julkaisee Väinö Linnaan ja hänen tuotantoonsa liittyviä teoksia sekä muuta seuran kirjallisuus- ja kulttuuritoimintaan liittyvää kirjallisuutta. 

Seuran julkaisemat teokset sekä seuran toimintaan liittyvät teokset, joiden julkaisemista seura on edistänyt:

* Heidi Koivula: *Pentinkulman perilliset. Väinö Linnan seura 1977-2007* (WSOY, 2007) 
* Yrjö Varpio: *Väinö Linnan elämä* (WSOY, 2006) 
* Jussi Ojajärvi (toim.) *Esikoiskirjailija kohtaa kirjailijan. Pentinkulman esikoiskirjailijaseminaari 20 vuotta.* (Väinö Linnan seura, 2006) 
* Helena Sinervo (toim.) *Sanojen sirkus. Kirjailijat kohtaavat Pentinkulmalla.* (Väinö Linnan seura, 1996) 
* Janne Tarmio (toim.) *Sammontakojat. Pentinkulman päivät Urjalassa 1985.* (Karisto, 1987) 
* Yrjö Varpio (toim.): *Väinö Linna – Toisen tasavallan kirjailija* (WSOY, 1980) 

## Katso myös
* Suomen kirjailijanimikkoseurat

## Lähteet
* 
*
Derek Boogaard

**Derek Leendert Boogaard** (23. kesäkuuta 1982 Saskatoon, Saskatchewan, Kanada – 13. toukokuuta 2011 Minneapolis, Minnesota, Yhdysvallat) oli kanadalainen jääkiekkoilija. Hän pelasi hyökkääjänä. Boogaard oli 201&nbsp;cm pitkä ja painoi 120&nbsp;kg, joten hän oli yksi NHL:n kookkaimmista pelaajista. Boogaard pääsi julkisuuteen varsinkin lukuisista jääkiekkotappeluistaan ja kovaotteisesta pelitavastaan. Niiden seurauksena hän sai lempinimensä *The Boogeyman* (), sillä hänen järkälemäinen olemuksensa ja rajut otteensa yhdessä olivat vastustajille konkreettinen pelote.

## Ura
Boogaard pääsi kotikaupunkinsa WHL-joukkueen Regina Patsin listoille tapeltuaan neljä kertaa saman ottelun aikana Bantam-liigassa. Hän edusti kolmea eri junioriseuraa, ennen kuin hän siirtyi joulukuussa 2002 ammattilaiseksi ECHL:n Louisiana IceGators -joukkueeseen. 

## Kuolema
Boogaard löydettiin kuolleena kotoaan Minneapolisista 13. toukokuuta 2011. Hän oli kuollut alkoholin ja kipulääkkeiden samanaikaiseen käyttöön. Tapausta ei pidetty itsemurhana, vaan sen uskottiin olleen vahinko. Vaikka mitään rikokseen viittaavaa ei alustavassa tutkinnassa tai ruumiinavauksessa ollut ilmennytkään, myös poliisin murharyhmä osallistui tutkintaan. Boogaardin omaiset myöntyivät lahjoittamaan hänen aivonsa tieteelliseen tutkimukseen.
Hän oli kuollessaan vain 28-vuotias.

Boogaardin kuoleman jälkeen saatiin selville, että hän oli kärsinyt toistuvien päähän kohdistuneiden iskujen vuoksi syntyneestä aivosairaudesta. Vuonna 2013 Boogaardin omaiset haastoivat NHL:n oikeuteen. Haasteessa liigaa pidetään vastuullisena Boogaardin särkylääkeriippuvuudesta sekä tämän aivoihin tulleista vaurioista.

Boogaardin sairaus oli krooninen traumaperäinen enkefalopatia.

## Lähteet
*Jatkoaika.com 

### Viitteet

## Kirjallisuutta
* 

## Aiheesta muualla
*Mikko Koivu kommentoi Boogardin uraa ja kuolemaa Yle.fi
*
*
*
*
*
Formula 1 -kausi 1962

**Formula 1 -kausi 1962** oli 13. Formula 1 -kausi. Se alkoi 20. toukokuuta ja päättyi 29. joulukuuta 1962 yhdeksän kilpailun jälkeen. Kuljettajien mestaruuden voitti Graham Hill, ja valmistajien mestaruuden BRM.

Sarjassa kauden aikana ajanut Ricardo Rodríguez kuoli F1-sarjan ulkopuolisessa osakilpailussa Meksikossa.

## Kilpailut

## Kuljettajien lopullinen järjestys

## Valmistajien lopullinen järjestys

## Lähteet
Trois-Rivièresin taistelu

**Trois-Rivièresin** käytiin Kanadassa 8. kesäkuuta 1776 Yhdysvaltain vapaussodan aikana. Torjuttuaan amerikkalaiset vallankumoukselliset Québecin taistelussa britit kenraalikuvernööri Guy Carletonin johdolla pyrkivät ajamaan heidät etelään pois Kanadasta. Päästyään Trois-Rivièresin kaupunkiin kenraali John Sullivan yritti vastahyökkäyksellä kääntää britit perääntymään takaisin Québeciin.

Amerikkalaiset joukot eivät tienneet vastassaan olevasta ylivoimasta. He jäivät taistelussa pahasti häviölle ja pakenivat pieninä ryhminä ympäri metsää. Brittimieliset intiaanit ja Kanadan puolisotilaalliset joukot piirittivät heitä. Monet amerikkalaiset katsoivat pakenemisen upottavilla suoalueilla mahdottomaksi tehtäväksi ja antautuivat suosiolla Carletonin joukoille. Carleton olisi halutessaan voinut vangita jokaisen amerikkalaisen, mutta hän pyrki varovaisuuteen eikä estänyt näiden perääntymistä Montrealiin.

Amerikkalaisten joukkojen hengähdystauko Montrealissa jäi lyhyeksi, sillä brittiläiset valtasivat kaupungin seuraavan viikon aikana.

## Lähteet
*
*

### Viitteet
Sydämeeni joulun teen (vuoden 1998 albumi)

**Sydämeeni joulun teen** on on suomalaisen näyttelijä-laulaja Vesa-Matti Loirin loppuvuodesta 1998 julkaistu jouluaiheinen yhdeksästoista studioalbumi. Albumin ensimmäiset yhdeksän kappaletta on julkaistu alun perin vuoden 1988
samannimisellä albumilla. Alkuperäisen albumin kappaleista ”Heinillä härkien kaukalon” on äänitetty ja sovitettu uudelleen. Loppuja albumin viittä kappaletta Loiri ei ole aikaisemmin levyttänyt.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
; Vuoden 1988 muusikot (1–9)
*Vesa-Matti Loiri – laulu, huilu (”Sydämeeni joulun teen”)
*Peter Lerche – kitarat (Ahvenlahden sovittamilla kappaleilla)
*Juha Björninen – kitarat (kaikilla kappaleilla)
*Olli Ahvenlahti – piano ja kosketinsoittimet (sovittamillaan kappaleilla)
*Kalervo ”Kassu” Halonen – piano ja kosketinsoittimet (sovittamillaan kappaleilla)
*Jari Heino – bassokitara (1, 2, 4–7)
*Pekka Pohjola – bassokitara (ainakin 3, 8)
*Vesa Aaltonen – lyömäsoittimet (1, 5, 9)
*Jari-Pekka Karvonen – lyömäsoittimet (ainakin 3, 8)
*Reino Laine – lyömäsoittimet

; Vuoden 1998 muusikot (10–15)
*Vesa-Matti Loiri – laulu
*Peter Lerche – kitarat, mandoliini
*Esa Kotilainen – kosketinsoittimet, bassoharmonikka (”Kolmen kuninkaan marssi”)
*Maria Kalaniemi – harmonikka (10, 11)
*Ritva Koistinen(-Armfelt) – kantele (”Arkihuolesi kaikki heitä”)
*Ape Anttila – bassokitara
*Mikko Hassinen – lyömäsoittimet

### Tuotanto
*Vexi Salmi ja Kalervo Halonen – tuottajat (1–9)
*Peter Lerche – tuottaja (10–15)
*Timo Lindström – vastaava tuottaja
*MTV-studiot, Helsinki / Jorma Hämäläinen ja Jari Laasanen – äänitys (1–9)
*Musapaja, Kuusankoski / Esa Kotilainen – äänitys (10–15)
*Finnvox-studiot, Helsinki / Mika Jussila – masterointi
*Erik Uddström – valokuvat
*Krista Mäkinen – ulkoasu

## Lähteet
* Fenno – Suomen äänitearkisto ry:n levytietokanta 1901–1999

### Viitteet
Argentiinan Grand Prix 1960

**Argentiinan Grand Prix 1960** oli Formula 1 -sarjan osakilpailu, joka ajettiin 7. helmikuuta 1960 Buenos Airesissa. Kilpailu oli kauden avauskilpailu, ja sen voitti Bruce McLaren. 

Kilpailuviikonlopun alussa Cooperilla oli vaikeuksia saada autojaan ajoissa valmiiksi, koska laivakuljetus oli myöhässä ja Charles Cooper sai hankittua erityisluvan McLarenille ja Jack Brabhamille korvaavaan harjoitusajankohtaan. Stirling Moss puolestaan joutui vaikeuksiin, koska hän oli menettänyt kotimaassaan brittiläisen ajokorttinsa liikennerikkomusten vuoksi ja hän sai Royal Automobile Clubin erikoisluvalla tilalle yhdysvaltalaisen ajokortin. 

Kilpailussa Moss lähti paalupaikalta ja joutui taistelemaan johtopaikasta Graham Hilliä ja Jo Bonnieria vastaan, mikä helpottui Hillin keskeyttäessä paahtavan helteen vuoksi ja Bonnierin auto puolestaan ylikuumeni. Mossin ja Brabhamin autot hyytyivät kierroksilla 41 ja 42. Moss sai lainattua autoa Maurice Trintignantilta, millä hän sijoittui kolmanneksi eikä saanut jaetun auton vuoksi pisteitä.  

## Tulokset

## Muuta
*Nopein kierros: Stirling Moss 1.38,900

## Huomioita

## Lähteet
Monacon Grand Prix 1960

**Monacon Grand Prix 1960** oli Formula 1 -sarjan osakilpailu, joka ajettiin 29. toukokuuta 1960 Monacossa. Kilpailun voitti Stirling Moss, jolle voitto oli kauden ensimmäinen. 

## Tulokset

## Muuta
*Nopein kierros: Bruce McLaren 1'36.200

## Lähteet